מערכת ההגנה S-400 תגיע לטורקיה בשבוע הבא | כאן
מערכת ההגנה האווירית S-400 תגיע לטורקיה בשבוע הבא
הסוללות שאנקרה קנתה מרוסיה צפויות לעלות על מטוסי מטען כבר ביום ראשון הקרוב. יחד איתן יגיע צוות טכני רוסי לפקח על התקנתן
רשת החדשות הטורקית דיווחה היום (שישי) כי סוללות ההגנה האווירית S-400, שטורקיה קנתה מרוסיה צפויות לעלות על מטוסי מטען כבר ביום ראשון הקרוב, ולהגיע למדינה במהלך השבוע הבא. לפי הדיווח, צוות טכני מטעם רוסיה יגיע עם הסוללות כדי לפקח על התקנתן. ארצות הברית אינה שבעת רצון מרכישה זו, והזהירה בעבר מפני עיצומים נגד אנקרה בגין העסקה.
שר החוץ הטורקי מבלוט צ'אבושאולו, אמר במהלך ביקורו בארצות הברית בחודש אפריל כי "עסקת אספקת מערכות S-400 על ידי הרוסים היא בגדר דבר חתום, שאי אפשר לבטלו. יחסי טורקיה עם רוסיה אינם חלופה לברית של אנקרה עם האיחוד האירופי ונאט"ו".
טורקיה חתמה עם רוסיה על העסקה כבר בספטמבר 2017, אז הרכש נאמד במיליארדי דולרים. מדובר במערכת יירוט כלי טיס מתקדמת הפועלת עם טילי קרקע-אוויר. כזכור, מדובר בעסקת נשק ראשונה מסוגה בין טורקיה לרוסיה, והיא גם המשמעותית ביותר של אנקרה עם מדינה שאינה נמנית עם ברית נאט"ו.
מערך ההגנה